**กิตติกรรมประกาศ**

วิทยานิพนธ์ฉบับนี้สำเร็จสมบูรณ์ได้ด้วยความอนุเคราะห์อย่างดียิ่งจากบุคลากรหลายฝ่าย ผู้วิจัยกราบขอบพระคุณคณาจารย์ทุกท่านในมหาวิทยาลัยราชภัฏมหาสารคาม ที่ได้ให้การอบรมสั่งสอนในหลายแขนงวิชา ทั้งด้านวิชาการและด้านการดำเนินชีวิต ตลอดถึงความเมตตา และกำลังใจที่มีให้ศิษย์ตลอดมาจนสามารถฝ่าฟันอุปสรรคต่าง ๆ ไปได้ด้วยดี จนกระทั่งประสบความสำเร็จ

ขอกราบขอบพระคุณ รองศาสตราจารย์ ดร.ยุภาพร ยุภาศ อาจารย์ที่ปรึกษาวิทยานิพนธ์หลัก รองศาสตราจารย์ ดร.เสาวลักษณ์ โกศลกิตติอัมพร อาจารย์ที่ปรึกษาวิทยานิพนธ์ร่วม รองศาสตราจารย์ ดร.สุเทพ เมยไธสง กรรมการผู้ทรงคุณวุฒิ ผู้ช่วยศาสตราจารย์ ดร.ภักดี โพธิ์สิงห์ ประธานกรรมการผู้แทนบัณฑิต ที่กรุณาให้คำแนะนำ เสนอแนะ ตรวจสอบความถูกต้องแก้ไขข้อบกพร่องต่างๆ ด้วยความเอาใจใส่ตั้งแต่ต้นจนเสร็จสิ้นสมบูรณ์

ขอกราบขอบพระคุณ รองศาสตราจารย์ ดร.สัญญา เคณาภูมิ ผู้ช่วยศาสตราจารย์ ดร.สุทัศน์ วงศ์กระบากถาวร ผู้ช่วยศาสตราจารย์ ดร.อนุวัต ชัยเกียรติธรรม ที่กรุณาเป็นผู้เชี่ยวชาญช่วยตรวจสอบและชี้แนะเครื่องมือที่ใช้ในการวิจัยครั้งนี้

ขอกราบขอบพระคุณผู้บริหาร คณาจารย์ และบุคลากรมหาวิทยาลัยราชภัฏมหาสารคาม โดยการนำของรองศาสตราจารย์สมชาย วงศ์เกษม อธิการบดีมหาวิทยาลัย ราชภัฏมหาสารคาม ที่ได้เปิดโอกาสให้ผู้วิจัยได้เพิ่มพูนความรู้ และเปิดโลกทัศน์ทางด้านการศึกษาให้สูงขึ้น

ขอกราบพระคุณคณะกรรมการพิจารณาทุนสนับสนุนการวิจัย ปีงบประมาณ 2559 จากสถาบันวิจัยและพัฒนา มหาวิทยาลัยราชภัฏมหาสารคาม ที่ให้ทุนสนับสนุนการทำวิทยานิพนธ์ฉบับนี้

คุณงามความดีของวิทยานิพนธ์ฉบับนี้ ผู้วิจัยขอมอบเครื่องบูชา พระคุณบิดา มารดา และผู้มีพระคุณทุกท่าน ที่ให้ชีวิต ให้สติปัญญา ให้การสนับสนุน กำลังใจในการทำงานและดำรงชีวิต ตลอดจนบูรพาคณาจารย์ที่มีส่วนในการสร้างพื้นฐานการศึกษาแก่ผู้วิจัย ผู้วิจัยขอกราบขอบพระคุณเป็นอย่างสูงมา ณ โอกาสนี้

อำนวยพร บำรุงบุญ